Γεγονότα Ιουλίου 2021

Γεγονότα το 2021 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούλιο του 2021, συνοδευόμενα από τις πηγές μέσω των οποίων μεταδόθηκαν.

 Οικονομία Η Ουγκάντα επιβάλλει έναν νέο φόρο για τη χρήση του διαδικτύου. (Africa Feeds)Καταστροφές και δυστυχήματα Επισιτιστική κρίση στη Μαδαγασκάρη 2021 Σε έκθεση οργανισμών του ΟΗΕ αναφέρεται ότι εξαιτίας των προβλημάτων με την τροφή σε γύρω στο 1 εκατ. άτομα στη Μαδαγασκάρη ο πληθυσμός προσπαθεί να επιζήσει τρώγοντας ταμάρινδο και δέρμα παπουτσιών, καθώς οι ΗΠΑ και η Νότια Κορέα υπόσχονται την οικονομική βοήθεια προς τον πρόεδρο Αντρί Ραζοελίνα. (Metro UK)Υγεία και περιβάλλον Πανδημία COVID-19 Λόγω της σημαντικής αύξησης στα κρούσματα COVID-19 το Μπανγκλαντές εισέρχεται σε απαγορευτικό, απαγορεύοντας όλα τα ταξίδια και ο στρατός παρατάσσεται προκειμένου να τηρηθούν τα νέα περιοριστικά μέτρα. (Voice of America) Αίρονται όλοι οι περιορισμοί στις επιχειρήσεις σχετικές με την COVID-19 στην Τουρκία, καθώς ο αριθμός των κρουσμάτων έχει σταθεροποιηθεί. (AP) Ο πρόεδρος της Σιέρα Λεόνε Τζούλιους Μαάντα Μπίο ανακοινώνει την πανεθνική απαγόρευση κυκλοφορίας, προκειμένου να αντιμετωπιστεί η μετάδοση της COVID-19. (The Sierra Leone Telegraph)Διεθνείς σχέσεις Οι ΗΠΑ προσθέτουν την Τουρκία στον κατάλογο με τα μέλη των κυβερνήσεων που εμπλέκονται στη χρήση παιδιών ως στρατιώτες. (Reuters)Νόμος και έγκλημα Η Ρουάντα νομιμοποιεί την κάνναβη μόνο για ιατρικούς σκοπούς. (The East African)Επιστήμη και τεχνολογία Ο Παγκόσμιος Μετεωρολογικός Οργανισμός επιβεβαιώνει ότι καταγράφηκε στη βάση Εσπεράνσα της Ανταρκτικής θερμοκρασία-ρεκόρ των 18,3 °C (64,9 °F). (France 24) Υγεία και περιβάλλον Πανδημία COVID-19 Οι θάνατοι από COVID-19 στην Ινδία ξεπερνούν τις 400.000 και η χώρα γίνεται η τρίτη που σημειώνει αυτό το αρνητικό ρεκόρ μετά τις ΗΠΑ και τη Βραζιλία. (Euronews) Η Πορτογαλία επιβάλλει αυστηρό απαγορευτικό στη Λισαβόνα και σε 45 κομητείες. (The Portugal News) Στην Αυστραλία αίρεται το απαγορευτικό στο Βόρειο Διαμέρισμα και στην Κουίνσλαντ, έπειτα από τη μείωση στον αριθμό των νέων κρουσμάτων COVID-19. Στους εσωτερικούς χώρους παραμένει υποχρεωτική η χρήση μάσκας, ενώ οι ιδιωτικές συναθροίσεις περιορίζονται στα 10 άτομα (στα 30 στην Κουίνσλαντ) και τα γυμναστήρια θα παραμείνουν κλειστά. (ABC News Australia) Τα Φίτζι ανακοινώνουν 5 νεκρούς από COVID-19 κατά τις τελευταίες 24 ώρες, με τον συνολικό αριθμό των θανάτων να ανέρχεται στους 29. (RNZ)Διεθνείς σχέσεις Η Λευκορωσία κλείνει τα σύνορά της με την Ουκρανία μετά τους ισχυρισμούς του προέδρου Αλεξάντερ Λουκασένκο για λαθρεμπόριο όπλων με στόχο την ανατροπή του. Η Ουκρανία απορρίπτει τους ισχυρισμούς του. (BBC)Πολιτική και εκλογές Εκλογές στο Ηνωμένο Βασίλειο Στη χθεσινή επαναληπτική εκλογή, το αντιπολιτευόμενο Εργατικό Κόμμα με οριακή διαφορά κερδίζει την περιφέρεια του Δυτικού Γιορκσάιρ των Batley and Spen με μειωμένη πλειοψηφία για μόλις 323 ψήφους. (BBC) Καταστροφές και δυστυχήματα Δύο άτομα σκοτώνονται και τουλάχιστον άλλα 20 αγνοούνται όταν κατολισθήσεις λάσπης παρασύρουν δεκάδες σπιτιών στο Ατάμι της περιφέρειας Σιζουόκα στην Ιαπωνία. (BBC) Ευρωπαϊκή μεταναστευτική κρίση Τουλάχιστον 43 μετανάστες πνίγονται στη Μεσόγειο στη διάρκεια ναυαγίου. Το πλοίο τους είχε ξεκινήσει από τη Ζουβάρα της Λιβύης, μεταφέροντας μετανάστες από Αίγυπτο, Σουδάν, Ερυθραία και Μπανγκλαντές. Άλλοι 84 διασώθηκαν, σύμφωνα με την Ερυθρά Ημισέληνο.(Reuters) Καταστροφές και δυστυχήματα Στις Φιλιππίνες 50 άτομα πεθαίνουν και άλλα 53 τραυματίζονται όταν αεροσκάφος C-130 της πολεμικής αεροπορίας της ασιατικής χώρας με 92 επιβάτες επιχειρεί να προσγειωθεί σε αεροδρόμιο στο Χόλο της Σούλου και συντρίβεται στην κοντινή πόλη Πατικούλ. Σκοτώνονται επίσης τρεις πολίτες στο έδαφος και άλλοι 4 τραυματίζονται. (Reuters) Η τροπική καταιγίδα Έλσα ενσκήπτει στην Καραϊβική ξεριζώνοντας δέντρα και ρίχνοντας κάτω στέγες. Δύο άτομα σκοτώνονται στη Δομινικανή Δημοκρατία και άλλο ένα στην Αγία Λουκία. (Al Jazeera) Μια μεγάλη δασική πυρκαγιά εξαπλώνεται στη Λεμεσό της Κύπρου, με 4 νεκρούς. Οι κάτοικοι αρκετών χωριών αναγκάζονται να τα εγκαταλείψουν. Η φωτιά περιγράφεται ως η χειρότερη πυρκαγιά στην ιστορία της χώρας. (BBC)Πολιτική και εκλογές Στη Χιλή εγκαινιάζεται η Συντακτική Συνέλευση στο Σαντιάγο και η αντιπρόσωπος Ελίσα Λονκόν (της φυλής Μαπούτσε) εκλέγεται πρόεδρός της. (Bloomberg) Καταστροφές και δυστυχήματα Από έκρηξη και φωτιά σε εργοστάσιο της Μπανγκόκ, πρωτεύουσας της Ταϊλάνδης, σκοτώνεται τουλάχιστον ένα πρόσωπο και άλλα 29 τραυματίζονται. Χιλιάδες άτομα απομακρύνονται. (Al Jazeera)Υγεία και περιβάλλον Πανδημία COVID-19 Η κυβέρνηση της Νορβηγίας καθυστερεί την τελική φάση του ανοίγματος στην οικονομία το νωρίτερο ως τα τέλη Ιουλίου εξαιτίας ανησυχιών για τη μετάλλαξη τύπου Δέλτα. (Reuters)Νόμος και έγκλημα Δικαιώματα ΛΟΑΤ στη Γεωργία Λεηλατούνται από ακροδεξιούς τα γραφεία της οργάνωσης των ΛΟΑΤ LGBT+ στην Τιφλίδα της Γεωργίας ενόψει της παρέλασης υπερηφάνιας στην πόλη. Σύμφωνα με τους ακτιβιστές, στη διάρκεια της επίθεσης καταστράφηκε εξοπλισμός. (Reuters) Η παρέλαση αναβάλλεται εν μέσω φόβων για νέες ομοφοβικές επιθέσεις κατά ΛΟΑΤ ατόμων. Η αστυνομία υποσχέθηκε να ερευνήσει τις επιθέσεις. (DW) (The Guardian) Δικαιώματα ΛΟΑΤ στην Ισπανία Διαδηλώσεις λαμβάνουν χώρα ανά την Ισπανία έπειτα από τη δολοφονία ενός 24χρονου άνδρα, ο οποίος, σύμφωνα με τους φίλους του, δολοφονήθηκε επειδή ήταν ομοφυλόφιλος. Οργανώσεις των ΛΟΑΤ και πολιτικοί καταδικάζουν το γεγονός. (CTV News) Πόλεμος και επιθέσεις Ο πρόεδρος του Τατζικιστάν Ιμομάλι Ραχμόν διατάζει την κινητοποίηση 20.000 εφέδρων στα σύνορα με το Αφγανιστάν σε απάντηση στην πρόσφατη προέλαση των Ταλιμπάν. (Reuters)Καταστροφές και δυστυχήματα Στη Ρωσία από τη συντριβή αεροσκάφους κοντά στη θάλασσα στη Χερσόνησο της Καμτσάτκα σκοτώνονται και οι 28 επιβαίνοντες σε αυτό. (Al Jazeera)Νόμος και έγκλημα Στη Λευκορωσία δικαστήριο του Μινσκ καταδικάζει σε φυλάκιση 14 ετών τον πρώην υποψήφιο στις προεδρικές εκλογές και πολιτικό της αντιπολίτευσης Βίκταρ Μπαμπάρικα για δωροδοκία και φοροδιαφυγή, κατηγορίες τις οποίες ο ίδιος αρνείται. (DW)Πολιτική και εκλογές Ο πρωθυπουργός του Καναδά Τζάστιν Τριντό ανακοινώνει ότι η αρχηγός των Ινούκ Μαίρη Σάιμον διορίζεται η 30ή Γενική Κυβερνήτρια, το πρώτο ιθαγενές πρόσωπο που αναλαμβάνει στη θέση. (CBC)Αθλητισμός UEFA Euro 2020 Η Ιταλία νικά την Ισπανία 4–2 στα πέναλτι μετά το 1–1 στην παράταση και προκρίνεται στον τελικό του ευρωπαϊκού πρωταθλήματος ποδοσφαίρου ανδρών του 2020. (BBC) Πόλεμος και επιθέσεις Δολοφονία του Ζοβενέλ Μοΐζ Ο πρόεδρος της Αϊτής Ζοβενέλ Μοΐζ δολοφονείται από ένοπλους ισπανόφωνους μασκοφόρους στην οικία του στην Πορτ ο Πρενς. Ο Μοΐζ πεθαίνει αμέσως μετά την επίθεση ενώ η σύζυγός του, Μαρτίν, τραυματίζεται και πεθαίνει λίγο μετά στο νοσοκομείο. Υπηρεσιακός πρόεδρος αναλαμβάνει ο πρωθυπουργός της χώρας, Κλοντ Ζοζέφ. (AP News)Υγεία και περιβάλλον Πανδημία COVID-19 Τα Φίτζι ανακοινώνουν αριθμό ρεκόρ 791 νέων κρουσμάτων COVID-19 για δεύτερη συνεχόμενη ημέρα, με το εθνικό σύνολο να ανέρχεται στις 7.940 περιπτώσεις. Ανακοινώνονται επίσης από το υπουργείο Υγείας τρεις νεκροί, όλοι στη Σούβα. (RNZ) Η αστυνομία στα Φίτζι προειδοποιεί τους πολίτες που δεν φορούν μάσκα σε εξωτερικούς χώρους ή σε περιοχές που τελούν υπό απαγορευτικό ότι θα συλλαμβάνονται και θα αντιμετωπίζουν φυλάκιση 5 ετών ή και την επιβολή προστίμων ύψους ως και 10.000 δολαρίων Φίτζι, καθώς η νησιωτική χώρα βρίσκεται αντιμέτωπη με ένα νέο κύμα κρουσμάτων COVID-19. (FBC) Η Ινδονησία ανακοινώνει άλλες 34.379 νέες περιπτώσεις για 3η συνεχή ημέρα και τον αριθμό ρεκόρ για 4η συνεχή ημέρα των 1.040 θανάτων από COVID-19 κατά τις τελευταίες 24 ώρες. Πλέον ο συνολικός αριθμός των κρουσμάτων ανήλθε στα 2,37 εκατομμύρια και των θανάτων στις 62.908. (Kompas.com)Πολιτική και εκλογές Ο πρωθυπουργός της Σουηδίας Στέφαν Λεβέν επανεκλέγεται με οριακή πλειοψηφία και θα παραμείνει στην πρωθυπουργία μετά την πρόταση μομφής εναντίον του που ψηφίστηκε από το Riksdag τον περασμένο μήνα. (Euronews) Ισραηλινές προεδρικές εκλογές 2021 Ο Ισαάκ Χέρτζογκ ορκίζεται Πρόεδρος του Ισραήλ σε τελετή στην Κνέσετ και ορκίζεται στην ίδια Βίβλο (ηλικίας 107 ετών) που ορκίστηκε και ο πατέρας του, ο Καΐμ Χέρτζογκ όταν ανέλαβε πρόεδρος το 1983. (The Times of Israel)Αθλητισμός UEFA Euro 2020 Η Αγγλία νικά τη Δανία με 2-1 στην παράταση και προκρίνεται στον τελικό του ευρωπαϊκού πρωταθλήματος ποδοσφαίρου ανδρών του 2020. (BBC) Κύπελλο Στάνλεϊ Οι Tampa Bay Lightning κερδίζουν για 2η συνεχή φορά και 3η συνολικά τον τελικό του Στάνλεϊ Καπ με 4 νίκες έναντι μιας επί των Montreal Canadiens. (NHL) Υγεία και περιβάλλον Πανδημία COVID-19 Ο αριθμός των θανάτων από την COVID-19 παγκοσμίως ξεπερνά τα 4 εκατομμύρια. (MSN)Διεθνείς σχέσεις Το Ευρωπαϊκό Κοινοβούλιο εγκρίνει με ψήφους 578–29 ένα μη δεσμευτικό ψήφισμα 28 σημείων που καταδικάζει τους αυστηρούς περιορισμούς στον Τύπο στο Χονγκ Κονγκ, έπειτα από το κλείσιμο της φιλοδημοκρατικής εφημερίδας Apple Daily. Το ψήφισμα επίσης καλεί την Κομισιόν να λάβει τιμωρητικά μέτρα κατά των αρχών του Χονγκ Κονγκ. (South China Morning Post)Αθλητισμός Θερινοί Ολυμπιακοί Αγώνες 2020 Η Οργανωτική Επιτροπή των Ολυμπιακών και Παραολυμπιακών Αγώνων του Τόκιο ανακοινώνει ότι οι αγώνες θα διεξαχθούν χωρίς θεατές έπειτα από την κήρυξη της περιοχής του Τόκιο σε κατάσταση έκτακτης ανάγκης από τις 12 Ιουλίου λόγω των αυξημένων κρουσμάτων COVID-19 στην πρωτεύουσα. (BBC News) Καταστροφές και δυστυχήματα Ο αριθμός των νεκρών από την κατολίσθηση στο Ατάμι της Ιαπωνίας, αυξάνεται σε εννέα, καθώς περισσότερες σοροί βρίσκονται κάτω από τη λάσπη. Είκοσι δύο άτομα αγνοούνται ακόμη. (Jiji Press) Τα θύματα από την κατάρρευση του κτιρίου στο Σέρφσαϊντ της Φλόριντα ανέρχονται σε 78, έπειτα από την ανακάλυψη άλλων 14 σορών. (ABC News) Ένα αεροπλάνο που μεταφέρει αλεξιπτωτιστές συντρίβεται στο Όρεμπρο της Σουηδίας, σκοτώνοντας και τα εννέα άτομα που επέβαιναν σε αυτό. (BBC)Πολιτική και εκλογές Εμφύλιος Πόλεμος του Νότιου Σουδάν Ο πρόεδρος του Νότιου Σουδάν Σάλβα Κιίρ Μαγιαρντίτ υπόσχεται ειρήνη την Ημέρα της Ανεξαρτησίας και προσφέρει επίσης ειρήνη στον αντίπαλο Ρίεκ Μακάρ. Ένας εμφύλιος πόλεμος σοβεί στο Νότιο Σουδάν από το 2013, όταν οι εθνοτικές διαφορές συνέβαλαν σε μια ένοπλη σύγκρουση που έχει ως αποτέλεσμα μέχρι στιγμής να σκοτωθούν περισσότεροι από 400.000 άνθρωποι. Αυτή η προσφορά ειρήνης έρχεται αφού ο Πάπας Φραγκίσκος είπε ότι θα επισκεφθεί τη χριστιανική πλειοψηφία, εάν επιτευχθεί κάποιο είδος ειρήνης. (Reuters) Στην Ιρλανδία, η Εργατική υποψήφια Ιβάνα Μπάσικ ανακηρύχθηκε νικήτρια στις επαναληπτικές εκλογές για την εκλογική περιφέρεια Dublin Bay South. (The Irish Times ) Πόλεμος και επιθέσεις Δολοφονία του Ζοβενέλ Μοΐζ Ο πρόεδρος της Γερουσίας της Αϊτής Ζοζέφ Λαμπέρ, διορίζεται από μία ομάδα γερουσιαστών ως προσωρινός Πρόεδρος της Αϊτής, ώστε να μπορεί να διαδεχθεί τον Ζοβενέλ Μοΐζ. (DW)Καταστροφές και δυστυχήματα Από σεισμό μεγέθους 5,9 Ρίχτερ στην ανατολική επαρχία Ραστ του Τατζικιστάν, σκοτώνονται τουλάχιστον 5 άνθρωποι και καταστρέφονται τουλάχιστον 20 σπίτια. (Al Jazeera)Υγεία και περιβάλλον Πανδημία COVID-19 Η Ολλανδία επιβάλλει περιορισμούς κλείνοντας τα νυχτερινά κέντρα διασκέδασης και τις ντίσκο, απαγορεύοντας τη ζωντανή μουσική σε μπαρ και εστιατόρια και διατάζει να κλείνουν τα μεσάνυχτα, εν μέσω αύξησης του αριθμού των περιπτώσεων COVID-19 κυρίως λόγω της μετάλλαξης τύπου Δέλτα. Οι περιορισμοί αυτοί θα είναι σε ισχύ έως τις 13 Αυγούστου. (Axios)Νόμος και έγκλημα Στη διάρκεια τετραήμερης ένοπλης σύγκρουσης μεταξύ των δυνάμεων ασφαλείας και ενόπλων συμμοριών στους δρόμους του Καράκας, στη Βενεζουέλα, πεθαίνουν περισσότερα από 26 άτομα και τραυματίζονται πάνω από 40 άλλα. Πέρα από 22 μέλη συμμοριών και 4 αστυνομικούς, ανάμεσα στα θύματα των συγκρούσεων βρίσκονται και πολίτες. (BBC)Αθλητισμός Κόπα Αμέρικα Το 47ο ποδοσφαιρικό Κόπα Αμέρικα που διοργανώνεται από την CONMEBOL στο γήπεδο Μαρακανά κατακτά η Αργεντινή επικρατώντας με 1-0 της διοργανώτριας Βραζιλίας στον τελικό. (StadiumAstro) Πόλεμος και επιθέσεις Ο υπουργός Άμυνας της Αυστραλίας Πίτερ Ντάτον ανακοινώνει τον τερματισμό της στρατιωτικής εμπλοκής της χώρας στο Αφγανιστάν. (VOA)Καταστροφές και δυστυχήματα Από την ανατροπή και την ανάφλεξη ενός μικρού λεωφορείου που μετέφερε παράτυπους μετανάστες από το Αφγανιστάν, το Μπανγκλαντές και το Πακιστάν στη Μουραντίγιε της επαρχίας Βαν στην Τουρκία σκοτώνονται 12 άτομα και τραυματίζονται άλλα 26. (Al Jazeera)Υγεία και περιβάλλον Πανδημία COVID-19 Ο αριθμός των κρουσμάτων COVID-19 ξεπερνά τις 10.000 στα Φίτζι. (RNZ) Ο μεταβατικός πρόεδρος του Περού Φρανσίσκο Σαγκάστι παρατείνει την κατάσταση έκτακτης ανάγκης στη χώρα ως το τέλος του Αυγούστου λόγω της COVID-19. (Al Jazeera) Οι αρχές στην Ισπανία εκδίδουν προειδοποίηση για καύσωνα στη Μαδρίτη και στη Σεβίλλη για δεύτερη συνεχόμενη ημέρα, καθώς οι θερμοκρασίες που καταγράφονται φτάνουν τους 44 βαθμούς Κελσίου. (France24)Νόμος και έγκλημα Δικαιώματα ΛΟΑΤ στη Γεωργία Η αστυνομία στη Γεωργία ξεκινά τη διεξαγωγή έρευνας για το θάνατο ενός δημοσιογράφου στη διάρκεια ομοφοβικών επιθέσεων κατά ακτιβιστών ΛΟΑΤ+ και την επακόλουθη αναβολή της παρέλασης υπερηφάνιας που θα διεξαγόταν στην Τιφλίδα. (Reuters)Πολιτική και εκλογές Βουλγαρικές βουλευτικές εκλογές Ιουλίου 2021 Μετά την αποτυχία των τριών μεγάλων κομμάτων να σχηματίσουν κυβέρνηση συνασπισμού στη Βουλγαρία διεξάγονται νέες βουλευτικές εκλογές, μόλις τρεις μήνες μετά τις προηγούμενες (τον Απρίλιο). (Euronews) Το νεοσύστατο κόμμα Υπάρχει Τέτοιος Λαός σύμφωνα με τις δημοσκοπήσεις έξω από τα εκλογικά κέντρα φαίνεται να κερδίζει οριακά το κόμμα του πρωθυπουργού Μπόικο Μπορίσοφ GERB, με διαφορά μόλις 0,2 ποσοστιαίων μονάδων. (Reuters) Μολδαβικές βουλευτικές εκλογές 2021 Πρόωρες βουλευτικές εκλογές διενεργούνται στη Μολδαβία. (Al Jazeera) Τα αποτελέσματα δίνουν τη νίκη με ποσοστό 52% στο φιλοευρωπαϊκό Κόμμα Δράσης και Αλληλεγγύης, με το οποίο συνδέεται στενά η Μολδαβή πρόεδρος Μάγια Σάντου. (DW) Χιλιάδες νέοι Κουβανοί παίρνουν μέρος σε μια σπάνια αντικυβερνητική διαδήλωση στο Σαν Αντόνιο δε λος Μπάνιος, προκειμένου να διαμαρτυρηθούν για τις συνεχιζόμενες ελλείψεις σε τρόφιμα και φάρμακα που επέφερε η πανδημία της COVID-19. Διαδηλώσεις αλληλεγγύης λαμβάνουν χώρα και στο Μαϊάμι των ΗΠΑ, από χιλιάδες Κουβανο-Αμερικανούς. (France24) (NBC Miami)Επιστήμη και τεχνολογία Virgin Galactic Unity 22 Ο Βρετανός δισεκατομμυριούχος Ρίτσαρντ Μπράνσον ταξιδεύει στο Διάστημα με το διαστημοπλάνο VSS Unity, το οποίο αποτελεί ιδιοκτησία της εταιρίας διαστημικών πτήσεων Virgin Galactic. Σε ηλικία 70 ετών ο Μπράνσον γίνεται το δεύτερο γηραιότερο πρόσωπο που ταξιδεύει στο Διάστημα.(BBC News)Αθλητισμός UEFA Euro 2020 Στον τελικό του ευρωπαϊκού πρωταθλήματος ποδοσφαίρου ανδρών η Ιταλία νικά με 3-2 στα πέναλτι την Αγγλία έπειτα από το 1-1 στην παράταση. (The Washington Post) Καταστροφές και δυστυχήματα Τουλάχιστον 92 άτομα σκοτώνονται και περισσότερα από άλλα 100 τραυματίζονται σε πυρκαγιά που ξεσπά σε θάλαμο απομόνωσης για ασθενείς με COVID-19 στην πόλη Νασιρίγια του Ιράκ. (Al Jazeera) Περισσότερα από 53 άτομα σκοτώνονται από κεραυνούς στα ινδικά κρατίδια Ρατζαστάν, Ούταρ Πραντές και Μάντια Πραντές, με 16 να πέφτουν θύματα ενός κεραυνού στην Τζαϊπούρ. (BBC) Από την κατάρρευση ξενοδοχείου σκοτώνονται 17 άτομα και περισσότερα από άλλα 5 τραυματίζονται στη Σουτσού της επαρχίας Ζιαντσού της ανατολικής Κίνας. (BBC)Υγεία και περιβάλλον Πανδημία COVID-19 Για 4η φορά κηρύσσεται σε κατάσταση έκτακτης ανάγκης το Τόκιο και θα παραμείνει στη διάρκεια των Θερινών Ολυμπιακών Αγώνων του 2020. Η κατάσταση συναγερμού θα παραμείνει ως και τις 22 Αυγούστου. (The Japan Times) Ο πρωθυπουργός της Ελλάδας Κυριάκος Μητσοτάκης ανακοινώνει ότι οι εμβολιασμοί για την COVID-19 καθίστανται υποχρεωτικοί για τους Έλληνες εργαζόμενους σε οίκους ευγηρίας, ενώ οι υγειονομικοί θα εμβολιαστούν υποχρεωτικά από την 1η Σεπτεμβρίου και έπειτα. Η κυβέρνηση επίσης περιορίζει την είσοδο στους εμπορικούς χώρους μόνο στους εμβολιασμένους και στις εμβολιασμένες από την Παρασκευή 16 Ιουλίου και μέχρι τα τέλη Αυγούστου. (Barron's)Πολιτική και εκλογές Το Ανώτατο Δικαστήριο του Νεπάλ κηρύσσει αντισυνταγματική τη διάλυση του ομοσπονδιακού κοινοβουλίου της χώρας από τον πρωθυπουργό ΚΠ Σαρμά Όλι τον Μάιο, επαναφέροντάς το και απομακρύνοντας τον Όλι από πρωθυπουργό. Ο αρχηγός της αντιπολίτευσης Σερ Μπαχαντούρ Ντέουμπα ορίζεται από το κοινοβούλιο ως νέος πρωθυπουργός. (The New York Times) Πόλεμος και επιθέσεις Στη Νότια Αφρική ο αριθμός των νεκρών από τις ταραχές μετά τη σύλληψη του πρώην προέδρου Τζέικομπ Ζούμα αυξάνεται στους 72. Δέκα από τα θύματα πέθαναν σε πανικό στο Σοβέτο, ενώ άλλοι σκοτώθηκαν στη διάρκεια πλιάτσικου και πυροβολισμών. Περισσότερα από 1.000 άτομα έχουν συλληφθεί. (BBC) (The Miami Herald)Υγεία και περιβάλλον Πανδημία COVID-19 Η Κύπρος αναφέρει για δεύτερη συνεχόμενη χρονιά αριθμό ρεκόρ με 1.081 νέα κρούσματα της COVID-19 με τα συνολικά κρούσματα να αριθμούν τις 86.185. (Financial Mirror) Η Νομοθετική Συνέλευση του Ελ Σαλβαδόρ αναστέλλει όλες τις δημόσιες και ιδιωτικές συγκεντρώσεις μεγάλων ομάδων από ανθρώπους και επιβάλλει την υποχρεωτική χρήση μάσκας για τις επόμενες 90 ημέρες εν μέσω της αύξησης των κρουσμάτων στη χώρα. (Reuters)Συνταγματική κρίση στη Σαμόα το 2021 Η Ναόμι Ματαάφα κατηγορεί τον Τουιλαέπα Σαϊλέλε Μαλιελεγκαόι για μια απεγνωσμένη "επίθεση στο κράτος δικαίου" και τον καλεί να αναγνωρίσει την ήττα του στις προηγούμενες εκλογές. Αρκετές χώρες του Ειρηνικού, όπως οι Ομόσπονδες Πολιτείες της Μικρονησίας, το Παλάου και τα Νησιά Μάρσαλ έχουν αναγνωρίσει τη Ματαάφα ως νέα πρωθυπουργό της Σαμόα. (RNZ) Πόλεμος και επιθέσεις Πόλεμος στο Αφγανιστάν Οι Ταλιμπάν ισχυρίζονται ότι κατέλαβαν τη στρατηγική πόλη Σπιν Μπολντάκ, στην επαρχία Κανταχάρ, στα σύνορα με το Πακιστάν. (DW)Καταστροφές και δυστυχήματα Ένα λεωφορείο εκρήγνυται και ανατρέπεται στο Κοχιστάν του Πακιστάν, σκοτώνοντας 12 άτομα, εννέα εκ των οποίων Κινέζοι υπήκοοι. Το λεωφορείο μετέφερε μια ομάδα από Κινέζους εργάτες. Το Πακιστάν λέει ότι ήταν ατύχημα, ενώ η Κίνα ισχυρίζεται ότι ήταν επίθεση. (Al Jazeera) Καταστροφές και δυστυχήματα Πλημμύρες στην Ευρώπη το 2021 Σφοδρές πλημμύρες πλήττουν τη δυτική Γερμανία, σκοτώνοντας 59 άτομα. Άλλα 11 είναι τα θύματα των πλημμυρών στο Βέλγιο. (BBC)Υγεία και περιβάλλον Πανδημία COVID-19 Ο Μαυρίκιος ανοίγει ξανά τα σύνορά του για τους εμβολιασμένους τουρίστες έπειτα από 16 μήνες που παρέμειναν κλειστά λόγω της πανδημίας.(Bloomberg)Νόμος και έγκλημα Ο 64χρονος δημοσιογράφος Πίτερ Ρ. ντε Βρις πεθαίνει στο Άμστερνταμ υποκύπτοντας στα τραύματά του έπειτα από πυρά που δέχτηκε από αγνώστους εννιά μέρες πριν. (Al Jazeera)Πολιτική και εκλογές Ο μεταβατικός πρωθυπουργός του Λιβάνου Σαάντ Χαρίρι καταθέτει την εντολή έπειτα από την αποτυχία του να σχηματίσει νέα κυβέρνηση κατά τους τελευταίους οκτώ μήνες και λόγω της διαφωνίας του με τον πρόεδρο της χώρας Μισέλ Αούν για συνταγματικές αλλαγές. (Al Jazeera) Πόλεμος ακαι επιθέσεις Στο Αφγανιστάν σκοτώνεται ενώ καλύπτει δημοσιογραφικά τη σύγκρουση του κυβερνητικού στρατού με τους Ταλιμπάν ο Ινδός βραβευμένος με Πούλιτζερ φωτοειδησεογράφος του Reuters Ντανίς Σιντίκι στα σύνορα με το Πακιστάν. Στην επίθεση σκοτώθηκε ένας ακόμα Αφγανός αξιωματικός. (Reuters)Καταστροφές και δυστυχήματα Πλημμύρες στην Ευρώπη το 2021 Ο αριθμός των νεκρών από τις σφοδρές πλημμύρες που πλήττουν τη δυτική Γερμανία αυξάνεται στους 103. Οι 60 από τους νεκρούς καταγράφηκαν στο κρατίδιο της Ρηνανίας-Παλατινάτου και άλλοι 43 στη Βόρεια Ρηνανία-Βεστφαλία. Επίσης, στο Βέλγιο οι νεκροί ανέρχονται σε 23. (BBC) Επισιτιστική κρίση στη Μαδαγασκάρη το 2021 Ο πρόεδρος της Μαδαγασκάρης Αντρί Ραζοελίνα κάνει έκκληση στους παγκόσμιους ηγέτες και στη διεθνή κοινότητα να τον βοηθήσουν ώστε να αντιμετωπίσει την κλιματική αλλαγή εν μέσω έλλειψης σε τρόφιμα και πολλά άτομα να βρίσκονται στα όρια της πείνας στα νότια της χώρας. (Madagascar Tribune)Υγεία και περιβάλλον Πανδημία COVID-19 Για 5η φορά από την έναρξη της πανδημίας, η Βικτόρια εισέρχεται σε καθολικό απαγορευτικό, λόγω της αύξησης στα κρούσματα COVID-19. (The Guardian) Στην Αργεντινή αρχίζει η πενθήμερη περίοδος εθνικού πένθους που κηρύχθηκε χθες από τον πρόεδρο Αλμπέρτο Φερνάντες στη μνήμη των 100.000 και πλέον νεκρών από COVID-19 στη χώρα. Οι σημαίες κυματίζουν μεσίστιες σε κάθε χώρο και κτίριο. (MercoPress) Οι θάνατοι από COVID-19 στο Βιετνάμ ξεπερνούν τις 40.000. (VN Express) Υγεία και περιβάλλον Πανδημία COVID-19 Το Ηνωμένο Βασίλειο ανακοινώνει 54.674 νέα κρούσματα COVID-19 κατά τις τελευταίες 24 ώρες, που αποτελεί ρεκόρ από τα μέσα Ιανουαρίου. (Sky News) Στην Ελλάδα επιβάλλεται νυχτερινή απαγόρευση κυκλοφορίας από τη μία π.μ. ως τις 6 π.μ. και απαγορεύεται η μουσική στη Μύκονο, προκειμένου να σταματήσει η εξάπλωση της COVID-19 στην περιοχή. Οι περιορισμοί θα είναι σε ισχύ ως τις 26 Ιουλίου. (The Hill)Διεθνείς σχέσεις Πολιτική κρίση στη Βολιβία το 2019 Έπειτα από αίτημα της Βολιβίας, απαγγέλλονται κατηγορίες από την εισαγγελία της Αργεντινής εναντίον του πρώην προέδρου Μαουρίσιο Μάκρι, της υπουργού Ασφαλείας Πατρίσια Μπούλριτς, του υπουργού Άμυνας Όσκαρ Αγουάντ και του πρώην πρεσβευτή της Αργεντινής στη Βολιβία εκείνη την περίοδο Νορμάνδο Άλβαρες Γκαρσία για τη φερόμενη υποστήριξη στην ανατροπή του Έβο Μοράλες τον Νοέμβριο του 2019. Η τότε κυβέρνηση της Αργεντινής κατηγορείται επίσης για την αποστολή εξοπλισμού και πολεμοφοδίων προκειμένου να βοηθήσει την κυβέρνηση της μεταβατικής προέδρου Τζανίνε Άνιες να καταστείλει τις ταραχές που προκάλεσαν διαδηλωτές υπέρ του Μοράλες. (MercoPress)Αθλητισμός Ανακοινώνεται στο Ολυμπιακό Χωριό του Τόκιο το πρώτο κρούσμα COVID-19 σε έναν από τους οργανωτές-όχι σε αθλητή- των Θερινών Ολυμπιακών Αγώνων.(NBC News) Οικονομία Τα μέλη του OPEC+, κυρίως η Σαουδική Αραβία και τα Ηνωμένα Αραβικά Εμιράτα, καταλήγουν σε συμφωνία για να αυξηθεί η παραγωγή πετρελαίου, τερματίζοντας τις διαμάχες που προκάλεσαν την τιμή ρεκόρ που έφτασε το πετρέλαιο, τη μεγαλύτερη από το 2014. Με βάση τους όρους της συμφωνίας, η Ρωσία θα αυξήσει την παραγωγή της από τα 11 εκατομμύρια βαρέλια στα 11,5 εκατομμύρια πριν τον Μάιο του 2022,ενώ τα υπόλοιπα μέλη του ΟΠΕΚ θα αυξήσουν την παραγωγή τους κατά 400.000 βαρέλια ημερησίως, αρχής γενομένης από τον Αύγουστο. (RFEL)Καταστροφές και δυστυχήματα Πλημμύρες στην Ευρώπη το 2021 Τους 188 φτάνει ο αριθμός των νεκρών από τις πλημμύρες στην Ευρώπη, από τους οποίους οι 157 πέθαναν στη Γερμανία και άλλοι 31 στο Βέλγιο. Οι πλημμύρες επεκτείνονται στη Βαυαρία. (Reuters) Σφοδρές βροχοπτώσεις πλήττουν και πόλεις στην Αυστρία, με απολογισμό έναν νεκρό στο Σάαλμπαχ-Χίντεργκλεμ. (Bayrischer Rundfunk) Στο Μουμπάι της Ινδίας από καταρρακτώδεις βροχές πεθαίνουν 20 άτομα σε κατολισθήσεις. (Al Jazeera) Τουλάχιστον 13 άτομα σκοτώνονται και περισσότερα από 24 τραυματίζονται από την ανατροπή και την ανάφλεξη ενός βυτιοφόρου μεταξύ της Κισούμου και της Μπουσία στην Κένυα. (BBC) Από τη βύθιση φορτηγού πλοίου του οποίου ο πλους είχε απαγορευτεί για λόγους ασφαλείας στα ανοικτά των ακτών της Λιβερίας αγνοούνται τουλάχιστον επτά άνθρωποι. Το πλοίο είχε ξεκινήσει από τη Μονρόβια το Σάββατο, με προορισμό ένα λιμάνι στα νότια της χώρας. (Reuters)Υγεία και περιβάλλον Πανδημία COVID-19 Η Ιταλία αναφέρει 3 θανάτους από COVID-19 κατά τις τελευταίες 24 ώρες, τους λιγότερους νεκρούς από τον Αύγουστο του 2020. (La Repubblica) Η Ρουάντα αναφέρει αριθμό-ρεκόρ νέων κρουσμάτων, με 1.997 νέα περιστατικά COVID-19 κατά το τελευταίο 24ωρο και το σύνολο των επιβεβαιωμένων περιπτώσεων να ανέρχονται στις 54.549. (Xinhuanet) Πόλεμος και επιθέσεις Σε βομβιστική επίθεση καμικάζι σε αγορά στην πόλη της Σαντρ στη Βαγδάτη σκοτώνονται τουλάχιστον 35 άνθρωποι και πάνω από 50 τραυματίζονται. (Al Jazeera English) (Reuters)Υγεία και περιβάλλον Πανδημία COVID-19 Στη Νότια Κορέα επιβάλλεται πανεθνική απαγόρευση στις ιδιωτικές συγκεντρώσεις άνω των 4 ατόμων, προκειμένου να σταματήσει η διασπορά της COVID-19. Η απαγόρευση θα είναι σε ισχύ ως την 1η Αυγούστου με ελάχιστες εξαιρέσεις. (The Korea Herald) Την επονομαζόμενη και "Ημέρα της Ελευθερίας", αίρονται οι περισσότεροι περιορισμοί στην Αγγλία. Οι πολίτες πλέον δεν είναι υποχρεωτικό να φορούν μάσκα σε εσωτερικούς χώρους και δεν υπάρχουν περιορισμοί στον αριθμό ατόμων σε εκδηλώσεις, ενώ τα νυχτερινά κέντρα, εστιατόρια και οι παμπ επαναλειτουργούν και οι άνθρωποι επιστρέφουν στην εργασία τους διά ζώσης. (BBC) Η Ισπανία γίνεται η τρίτη χώρα της ΕΕ μετά τη Μάλτα και την Ουγγαρία που πετυχαίνει το στόχο να εμβολιάσει πλήρως το ήμισυ του πληθυσμού της. (El Mundo)Νόμος και έγκλημα Ο Μαροκινός υπήκοος Αμπντούλ Λατίφ Ναζίρ γίνεται ο πρώτος κρατούμενος που αποφυλακίζεται από το στρατόπεδο κράτησης του Γκουαντάναμο.(Al Jazeera)Πολιτική και εκλογές Περουβιανές γενικές εκλογές 2021 Επιβεβαιώνεται από την Εθνική Επιτροπή Εκλογών η νίκη του υποψηφίου της Αριστεράς, Πέδρο Καστίγιο στις πρόσφατες προεδρικές εκλογές του Περού μετά την παραδοχή της ήττας από την αντίπαλό του, Κέικο Φουχιμόρι. Ο νέος πρόεδρος θα ορκιστεί στις 28 Ιουλίου. (Mercopress)Επιστήμη και τεχνολογία Αποκαλύπτεται το σχέδιο Πήγασος από όμιλο δημοσιογράφων με επικεφαλής τους ΜΚΟ Απαγορευμένες Ιστορίες και Διεθνής Αμνηστία. Σύμφωνα με αυτό, έγιναν εκτεταμένες παραβιάσεις του απορρήτου και κατασκοπία με το λογισμικό "Πήγασος" σε βάρος δημοσιογράφων, πολιτικών της αντιπολίτευσης, επιχειρηματιών, ακτιβιστών για τα ανθρώπινα δικαιώματα με το πρόσχημα της καταπολέμησης του εγκλήματος και της τρομοκρατίας. Οι ΜΚΟ απέκτησαν πρόσβαση σε κατάλογο με 50.000 άτομα που αποτέλεσαν στόχο για την ασφάλεια του Ισραήλ και την εταιρία λογισμικού κατασκοπίας NSO Group και τους πελάτες της σε 50 χώρες. (The Guardian) (ForbiddenStories) Σύμφωνα με τις πληροφορίες το λογισμικό Pegasus χρησιμοποιήθηκε για να γίνει στόχος ο Σαουδάραβας-Αμερικανός δημοσιογράφος Τζαμάλ Κασόγκι, η οικογένειά του και οι φίλοι του, λίγους μήνες πριν τη δολοφονία του ίδιου. Ο Κασόγκι δολοφονήθηκε και ακρωτηριάστηκε στη σαουδαραβική πρεσβεία στην Κωνσταντινούπολη το 2018 από όργανα της Σαουδικής Αραβίας. Προηγουμένως η NSO αρνείτο κάθε εμπλοκή στη δολοφονία.(The Guardian)Αθλητισμός Ο παίκτης των Nashville Predators Λιουκ Πρόκοπ γίνεται ο πρώτος παίκτης του NHL που παραδέχεται ανοικτά την ομοφυλοφιλία του. (NPR) Πόλεμος και επιθέσεις Πόλεμος του Μάλι Ο πρόεδρος του Μάλι Ασιμί Γκοϊτά δέχεται επίθεση από ένοπλο με μαχαίρι σε μουσουλμανικό τέμενος στην πρωτεύουσα Μπαμακό. Ο Γκοϊτά δεν παθαίνει το παραμικρό, ενώ ένα άλλο άτομο τραυματίζεται και ο δράστης συλλαμβάνεται. (Al Jazeera)Υγεία και περιβάλλον Πανδημία COVID-19 Το Ιράν αναφέρει αριθμό ρεκόρ κρουσμάτων με 27.444 νέα περιστατικά COVID-19 κατά το τελευταίο 24ωρο, φτάνοντας συνολικά τα 3.576.148 κρούσματα. (AP) Επιβάλλεται εβδομαδιαίο και καθολικό απαγορευτικό στην Τεχεράνη και στις γύρω περιοχές. (AP)Διεθνείς σχέσεις Η Ταϊβάν ανακοινώνει ότι θα ανοίξει γραφείο αντιπροσωπίας στη Βίλνιους, πρωτεύουσα της Λιθουανίας. Επίσης, η Λιθουανία άνοιξε γραφείο στην Ταϊπέι. Το γραφείο θα είναι γνωστό ως Γραφείο Αντιπροσώπευσης της Ταϊβάν στη Λιθουανία και είναι η πρώτη διπλωματική αποστολή με το όνομα Ταϊβάν. (Taiwan News)Επιστήμη και τεχνολογία Blue Origin, Blue Origin NS-16 Η Blue Origin εκτοξεύει στο Διάστημα το πρώτο πλήρωμα που επιβαίνει στον πύραυλο New Shepard. Η αποστολή αποτελείται από τον δισεκατομμυριούχο και ιδρυτή της Blue Origin Τζεφ Μπέζο, τον αδερφό του τον Μαρκ, τον πιλότο και την υποψήφια για το Μέρκιουρι 13 Γουόλι Φανκ και τον 17χρονο Ολλανδό μαθητή Όλιβερ Ντέμεν. Στα 82 της η Φανκ και στα 17 του ο Ντέμεν γίνονται αντίστοιχα το γηραιότερο και το νεαρότερο σε ηλικία άτομο στα χρονικά που ταξιδεύει στο Διάστημα. (BBC News)Αθλητισμός Τελικοί του NBA 2021 Στην καλαθοσφαίριση, οι Μιλγουόκι Μπακς επικρατούν των Φοίνιξ Σανς 105-98 στο 6ο παιχνίδι της σειράς των τελικών του NBA και κατακτούν το πρώτο τους πρωτάθλημα NBA από το 1971. Πολυτιμότερος παίκτης ψηφίζεται ο Γιάννης Αντετοκούνμπο. (Milwaukee Journal Sentinel) Τέχνες και πολιτισμός Η ΟΥΝΕΣΚΟ αφαιρεί από τη Λίβερπουλ το καθεστώς Μνημείου Παγκόσμιας Κληρονομιάς. (CNN)Καταστροφές και δυστυχήματα Συνεχίζονται οι πλημμύρες στη Χενάν της Κίνας, οι οποίες προξένησαν πολλές κατολισθήσεις, με αποτέλεσμα να πεθάνουν πάνω από 13 άτομα επιπλέον, φτάνοντας τον συνολικό αριθμό των νεκρών στους 25. (Al Jazeera)Νόμος και έγκλημα Σε δύο επεισόδια με φυλακισμένους σε φυλακές του Ισημερινού πεθαίνουν τουλάχιστον 18 άτομα και δεκάδες άλλων τραυματίζονται. (The Rio Times)Αθλητισμός Ο Μογγόλος παλαιστής του σούμο Τερουνοφούτζι Χαρούο προάγεται επίσημα σε yokozuna, τον υψηλότερο βαθμό στο σούμο. Είναι ο 73ος που πετυχαίνει κάτι τέτοιο. (The Japan Times) Η Διεθνής Ολυμπιακή Επιτροπή αναθέτει στην πόλη Μπρισμπέιν της Αυστραλίας το δικαίωμα να διεξαγάγει τους Θερινούς Ολυμπιακούς Αγώνες του 2032.(ABC Australia) Πόλεμος και επιθέσεις Στον πόλεμο του Αφγανιστάν, ένοπλοι σκοτώνουν με πυροβολισμούς τουλάχιστον 100 άτομα στο Σπιν Μπολντάκ της επαρχίας Κανταχάρ.(TOLOnews) Υγεία και περιβάλλον Πανδημία COVID-19 Η Κίνα αρνείται να συμμετάσχει στην επόμενη φάση της έρευνας του ΠΟΥ για την COVID-19. (BBC) Στην Ελλάδα παρατείνονται τα υποχρεωτικά τεστ για COVID-19 για τους ανεμβολίαστους εργαζομένους στον τομέα του τουρισμού και της εστίασης σε όλη τη χώρα, εν μέσω της αύξησης στα κρούσματα.(Reuters)Διεθνείς σχέσεις Το Ηνωμένο Βασίλειο επιβάλλει κυρώσεις εναντίον του Τεοντόρο Νγκέμα Ομπιάνγκ Μάνγκουε, γιου του προέδρου της Ισημερινής Γουινέας, για τα έξοδα για τον "πολυτελή τρόπο ζωής του", που συμπεριλαμβάνει μέγαρα και ιδιωτικά τζετ. Ο Μάνγκουε είναι επίσης σήμερα ο αντιπρόεδρος της χώρας. (Euronews)Νόμος και έγκλημα Η αστυνομία στη Μαδαγασκάρη συλλαμβάνει 6 άτομα, ανάμεσα στα οποία και ένας αλλοδαπός, έπειτα από πολύμηνη έρευνα και ασκείται εναντίον τους ποινική δίωξη επειδή είχαν κάποιο σχέδιο για την εξόντωση του αρχηγού κράτους της χώρας, Αντρί Ραζοελίνα. (Reuters) (Al Jazeera) Στην Τανζανία απαγγέλλονται κατηγορίες για τρομοκρατία εναντίον του ηγέτη της αντιπολίτευσης Φρίμαν Μπάουε και άλλων 15 μελών του κόμματος Chadema. Όλοι συνελήφθησαν χθες. Η Διεθνής Αμνηστία καταδικάζει τις συλλήψεις και οι ΗΠΑ εκφράζουν την ανησυχία τους. (Al Jazeera) Υγεία και περιβάλλον Πανδημία COVID-19 Ο Ευρωπαϊκός Οργανισμός Φαρμάκων εγκρίνει τη χρήση του εμβολίου της Moderna για την COVID-19 για τα παιδιά ηλικίας από 12 ως και 17. Είναι η πρώτη φορά που επισημοποιείται η χρήση του εμβολίου για άτομα κάτω των 18. (Euronews)Νόμος και έγκλημα Το Κοινοβούλιο της Σιέρα Λεόνε αποφασίζει ομόφωνα να ανακαλέσει το νόμο για τη θανατική ποινή. Η χώρα είχε μορατόριουμ από το 1998, έπειτα από την εκτέλεση 24 στρατιωτών που φέρονταν να σχεδίαζαν πραξικόπημα την προηγούμενη χρονιά. (The Guardian)Πολιτική και εκλογές Τερματίζεται η συνταγματική κρίση στη Σαμόα μετά την απόφαση του Εφετείου να ανακηρύξει νέα πρωθυπουργό τη Ναόμι Ματαάφα.(AFP) Αθλητισμός Θερινοί Ολυμπιακοί Αγώνες 2020 Ο αυτοκράτορας Ναρουχίτο κηρύσσει επίσημα την έναρξη των 32ων Θερινών Ολυμπιακών Αγώνων στο Τόκιο, που διεξάγονται με τη συμμετοχή αθλητών και αθλητριών από 205 χώρες και εδάφη. Η τελετή δεν είχε θεατές λόγω ανησυχίας για την COVID-19. (AP) Στο μπέιζμπολ στη Major League οι Κλίβελαντ Ίντιανς ανακοινώνουν τη μετονομασία της ομάδας σε Κλίβελαντ Γκάρντιανς μετά το τέλος της αγωνιστικής περιόδου του 2021. (ESPN) Τέχνες και κουλτούρα Στην Ουγγαρία χιλιάδες ατόμων λαμβάνουν μέρος στην παρέλαση υπερηφάνιας των ΛΟΑΤ στην πρωτεύουσα Βουδαπέστη, σε ένδειξη διαμαρτυρίας για τον νέο νόμο της κυβέρνησης που απαγορεύει τη διδασκαλία για την ομοφυλοφιλία στα σχολεία. (Reuters)Καταστροφές και δυστυχήματα Τυφώνας Ιν-φα Ο τυφώνας Ιν-φα πλήττει τις Φιλιππίνες, όπου δύο άτομα σκοτώνονται και χιλιάδες άλλων απομακρύνονται από τα σπίτια τους λόγω πλημμυρών που προκαλούνται από τον τυφώνα.(Al Jazeera) Ο αριθμός των νεκρών από τις πλημμύρες στη Χενάν της Κίνας έφτασε τους 58. (South China Morning Post) Σε 135 ανέρχεται ο αριθμός των νεκρών από τις πλημμύρες που πλήττουν τις τελευταίες ημέρες την Ινδία, με τους περισσότερους στη Μαχαράστρα. (Al Jazeera)Αθλητισμός Θερινοί Ολυμπιακοί Αγώνες 2020 Η Κινέζα σκοπεύτρια Γιανγκ Κιαν κερδίζει το πρώτο χρυσό μετάλλιο στους Θερινούς Ολυμπιακούς Αγώνες στο Τόκιο μετά τη νίκη της στον τελικό των 10 μέτρων αεροβόλο τουφέκι. (Reuters) Επιθέσεις Πόλεμος του Μάλι Ο άντρας που αποπειράθηκε να σκοτώσει τον Μαλινέζο πρόεδρο Ασιμί Γκοϊτά με μαχαίρι σε τζαμί στην Μπαμακό έξι μέρες πριν, πεθαίνει υπό κράτηση. Η αιτία του θανάτου είναι άγνωστη. (Al Jazeera)Καταστροφές και δυστυχήματα Σε δυστύχημα με λεωφορείο που εκτελούσε το δρομολόγιο Φρανκφούρτη - Πρίστινα σκοτώνονται 10 άτομα και τραυματίζονται άλλα 44 κοντά στο Σλαβόνσκι Μπροντ της Κροατίας. Ο ένας από τους δύο οδηγούς του λεωφορείου αποκοιμήθηκε προκαλώντας το δυστύχημα, ενώ ο άλλος είναι μεταξύ των νεκρών. (Washington Post) Αρχειοθετήθηκε 2021-07-25 στο Wayback Machine.Πολιτική και εκλογές Ο Τυνήσιος πρόεδρος Καΐς Σαγιέντ ανακοινώνει, σε τηλεοπτική του ομιλία, την απόλυση του πρωθυπουργού Χισέμ Μεσισί, τη διάλυση της Συνέλευσης των Αντιπροσώπων του Λαού και την ανάληψη της εκτελεστικής εξουσίας από τον ίδιο. Η αντιπολίτευση χαρακτηρίζει την κίνηση ως "πραξικόπημα". (Al Jazeera) (Reuters)Αθλητισμός Θερινοί Ολυμπιακοί Αγώνες 2020 Ανακοινώνεται το πρώτο κρούσμα COVID-19 έπειτα από αγώνισμα. Θετικός βρέθηκε πριν τρεις ημέρες ο Ολλανδός κωπηλάτης Φιν Φλοράιν και τέθηκε σε αυτοαπομόνωση σε ξεχωριστή τοποθεσία. (The Japan Times) Ο Ιάπωνας αθλητής του σκέιτμπορντ Γιούτο Χοριγκόμε κερδίζει το πρώτο χρυσό μετάλλιο σε Ολυμπιακούς Αγώνες στο άθλημα αυτό. (NPR) Πολιτική κρίση στην Τυνησία 2021 Ο στρατός περικυκλώνει το κοινοβούλιο και δεν επιτρέπει την είσοδο του Προέδρου της Συνέλευσης Ρασέντ Γκανουσί. (Reuters)Καταστροφές και δυστυχήματα Επισιτιστική κρίση στη Μαδαγασκάρη 2021 Η USAID ανακοινώνει τη δωρεά 7,5 εκατομμυρίων $ απευθείας για τον λαό που πεινά, για τα παιδιά και τις έγκυες γυναίκες που υποσιτίζονται στη νότια Μαδαγασκάρη. Η χώρα βρίσκεται αντιμέτωπη με τη χειρότερη ξηρασία στο νότο τα τελευταία 40 χρόνια, με αποτέλεσμα περισσότερο από 1 εκατομμύριο άτομα να βρίσκονται στο φάσμα της πείνας. (US embassy Madagascar) Αρχειοθετήθηκε 2021-07-26 στο Wayback Machine. Στην Γκανσού της Κίνας σκοτώνονται 13 άτομα και άλλα 45 τραυματίζονται όταν αναποδογυρίζει λεωφορείο σε δρόμο ταχείας κυκλοφορίας.(Xinhua News Agency)Πολιτική και εκλογές Η Μαίρη Σάιμον ορκίζεται επίσημα και αναλαμβάνει καθήκοντα ως η 30η Γενική Κυβερνήτρια του Καναδά. Είναι το πρώτο ιθαγενές πρόσωπο που αναλαμβάνει στο αξίωμα. (CBC) Ο Νατζίμπ Μικάτι διορίζεται από το κοινοβούλιο του Λιβάνου ως ο νέος πρωθυπουργός και διαδέχεται τον υπηρεσιακό Χασάν Ντιάμπ. (Reuters) Γενικές εκλογές Αγίας Λουκίας 2021 Δύο ημέρες μετά τη διεξαγωγή των γενικών εκλογών στην Αγία Λουκία, στις οποίες το SLP κέρδισε σαρωτική νίκη, ο Φιλίπ Ζ. Πιερ ορκίζεται πρωθυπουργός. (St. Lucia Times News) Αρχειοθετήθηκε 2021-07-28 στο Wayback Machine.Αθλητισμός Θερινοί Ολυμπιακοί Αγώνες 2020 Στην άρση βαρών η Φιλιππινέζα Χαϊντιλίν Ντίας κερδίζει το χρυσό μετάλλιο στην κατηγορία των 55 κιλών. Είναι το πρώτο χρυσό μετάλλιο σε Ολυμπιακούς Αγώνες για τις Φιλιππίνες. (Reuters) Πόλεμος και επιθέσεις Σύμφωνα με την αιθιοπική κυβέρνηση σε συγκρούσεις για 4η ημέρα στην Γκαρμπάισα σκοτώνονται ως και 300 άτομα. (Reuters) (Bloomberg)Καταστροφές και δυστυχήματα Δύο άνθρωποι σκοτώνονται και άλλοι 31 τραυματίζονται και πέντε αγνοούνται έπειτα από έκρηξη σε βιομηχανικό πάρκο στην πόλη Λεβερκούζεν στη Βόρεια Ρηνανία-Βεστφαλία της Γερμανίας. (The Washington Post) Αρχειοθετήθηκε 2021-07-27 στο Wayback Machine.Αθλητισμός Θερινοί Ολυμπιακοί Αγώνες 2020 Στο τρίαθλο η Φλόρα Ντάφι από τις Βερμούδες κατακτά το χρυσό μετάλλιο. Οι Βερμούδες γίνονται η χώρα με τον λιγότερο πληθυσμό που κερδίζει χρυσό στους Ολυμπιακούς Αγώνες. (Reuters) Στην άρση βαρών, η Πολίνα Γκουρίεβα από το Τουρκμενιστάν κερδίζει αργυρό μετάλλιο στην κατηγορία των 59 κιλών στο πρώτο μετάλλιο για τη χώρα της σε Ολυμπιακούς Αγώνες. (AP News) Πόλεμος και επιθέσεις Πόλεμος του Ναγκόρνο-Καραμπάχ Η Αρμενία αναφέρει ότι 3 στρατιώτες της σκοτώθηκαν στη διαφιλονικούμενη περιοχή του Ναγκόρνο-Καραμπάχ στη διάρκεια συγκρούσεων με τις δυνάμεις του Αζερμπαϊτζάν. (DW)Καταστροφές και δυστυχήματα Από τη σύγκρουση λεωφορείου με φορτηγό στην Μπαραμπάνκι της πολιτείας Ούταρ Πραντές της Ινδίας σκοτώνονται τουλάχιστον 18 εργάτες. (BBC) Από σεισμό μεγέθους 8,2 βαθμών της κλίμακας Ρίχτερ που πλήττει τις ακτές της Αλάσκας, με τουλάχιστον δύο μετασεισμικές δονήσεις (6,2 και 5,6) και έχει ως αποτέλεσμα να εκδοθούν προειδοποιήσεις για τσουνάμι. Είναι ο ισχυρότερος σεισμός στις ΗΠΑ από το 1965, ο οποίος είχε επίσης σημειωθεί στις ακτές της Αλάσκας. (CNN)Πολιτική και εκλογές Ο σοσιαλιστής εκπαιδευτικός Πέδρο Καστίγιο ορκίζεται ως πρόεδρος του Περού την ημέρα που η χώρα εορτάζει την ημέρα ανεξαρτησίας της από την Ισπανία. (Andina)Αθλητισμός Θερινοί Ολυμπιακοί Αγώνες 2020 Ο Ρόμπερτ Φινκ κερδίζει το πρώτο χρυσό μετάλλιο για τις ΗΠΑ στα 800 μέτρα ελεύθερο της κολύμβησης. (Business Insider) Υγεία και περιβάλλον Πανδημία COVID-19 Το Τόκιο αναφέρει για 3η συνεχόμενη ημέρα έναν αριθμό-ρεκόρ νέων κρουσμάτων με 3.865 νέα περιστατικά της COVID-19. Για πρώτη φορά φτάνουν τις 10.000 τα κρούσματα σε ολόκληρη την Ιαπωνία. (The Asahi Shimbun)Καταστροφές και δυστυχήματα Σε ταυτόχρονες δασικές πυρκαγιές στην Αττάλεια της Τουρκίας σκοτώνονται 3 άτομα και τραυματίζονται άλλα 58. (Associated Press) Από τις πλημμύρες που πλήττουν την Καμντές του Αφγανιστάν πεθαίνουν 60 άτομα και πολλά ακόμα αγνοούνται εν μέσω καταρρακτωδών βροχών. (BBC)Πολιτική και εκλογές Ο πρόεδρος του Περού Πέδρο Καστίγιο διορίζει πρωθυπουργό τον Γκίδο Μπεγίδο από το κόμμα Ελεύθερο Περού. (Reuters)Αθλητισμός Θερινοί Ολυμπιακοί Αγώνες 2020 Ο Αμερικανός επικοντιστής Σαμ Κέντρικς αποχωρεί από την Ολυμπιάδα καθώς βρέθηκε θετικός στην COVID-19. (The Washington Post) Η σκοπεύτρια Αλεσάντρα Περίλι κερδίζει την 3η θέση στο τραπ των γυναικών και κατακτά το πρώτο ολυμπιακό μετάλλιο για τον Άγιο Μαρίνο, που γίνεται η χώρα με τον μικρότερο πληθυσμό που πετυχαίνει να κερδίσει ένα μετάλλιο σε Ολυμπιακούς Αγώνες. (CNN) Υγεία και περιβάλλον Πανδημία COVID-19 Απαγορευτικό σε 8 επαρχίες διάρκειας δύο εβδομάδων επιβάλλεται στην Καμπότζη και απαγορεύεται η κυκλοφορία τη νύχτα, λόγω της αύξησης στα κρούσματα της COVID-19 και της μετάλλαξης τύπου Δέλτα. (Anadolu Agency) Το Ισραήλ γίνεται η πρώτη χώρα στον κόσμο που εφαρμόζει και τρίτη δόση εμβολίου για άτομα άνω των 60 ετών. Ο πρόεδρος Ισαάκ Χέρτζογκ και η σύζυγός του Μίτσαλ εμβολιάζονται με την 3η δόση του εμβολίου της Pfizer–BioNTech για την COVID-19. (Haaretz) Στη Μόσχα καταργείται η υποχρεωτική φόρεση γαντιών στα μέσα μεταφοράς και στα καταστήματα, καθώς ο αριθμός των κρουσμάτων της COVID-19 μειώνεται. (Reuters) Απαγορεύονται όλες οι δημόσιες συγκεντρώσεις στην Κένυα και επιβάλλεται απαγόρευση κυκλοφορίας από τις 10 το βράδυ ως τις 4 τα ξημερώματα, προκειμένου ννα μειωθεί η εξάπλωση της COVID-19. (Al Jazeera) Αίρονται μερικώς τα περιοριστικά μέτρα του δεύτερου καθολικού απαγορευτικού στην Ουγκάντα. (Bloomberg)Διεθνείς σχέσεις Οι ΗΠΑ επιβάλλουν κυρώσεις σε βάρος της αστυνομίας της Κούβας και σε δύο από τους αρχηγούς της, λόγω της κατάπνιξης των διαδηλώσεων κατά της κυβέρνησης. (CNBC) Πόλεμος και επιθέσεις Οι Ταλιμπάν μπαίνουν στην Κανταχάρ, όπου λαμβάνουν χώρα σφοδρές συγκρούσεις μεταξύ των Ταλιμπάν και του κυβερνητικού στρατού. (BBC)Υγεία και περιβάλλον Πανδημία COVID-19 Εν μέσω της αύξησης στα περιστατικά της COVID-19 στο γαλλικό υπερπόντιο έδαφος της Ρεϊνιόν, επιβάλλεται μερικό απαγορευτικό διάρκειας δύο εβδομάδων, περιορίζοντας την κυκλοφορία των ατόμων σε ακτίνα 10 χιλιομέτρων κατά τη διάρκεια της ημέρας την Κυριακή και κλείνοντας όλα τα καφέ, τα εστιατόρια και τα γυμναστήρια. Απαγόρευση κυκλοφορίας επιβάλλεται από τις 6 μ.μ. ως τις 5 π.μ. (France 24)Αθλητισμός Θερινοί Ολυμπιακοί Αγώνες 2020 Δύο τζουντόκα από τη Γεωργία αποβάλλονται από τους Ολυμπιακούς Αγώνες με απόφαση της επιτροπής Τόκιο 2020 για την παραβίαση του υγειονομικού πρωτοκόλλου για την COVID-19. Οι εν λόγω αθλητές έφυγαν χωρίς λόγο από το Ολυμπιακό Χωριό για να συναντήσουν ένα γνώριμό τους πρόσωπο που ζει στην Ιαπωνία. (BBC) Ο Φαρές Ελ Μπαχ κερδίζει το πρώτο χρυσό μετάλλιο για το Μπαχρέιν σε Ολυμπιακούς Αγώνες, επικρατώντας στην κατηγορία των 96 κιλών. (The Peninsula)